

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA CESTICA**

 **Jedinstveni upravni odjel**

Cestica, 24.01.2025.

Temeljem članka 11. Zakona o pravu na pristup informacijama (NN, br. 25/13, 85/15, 69/22) općina Cestica pokreće proces savjetovanja sa zainteresiranom javnošću te objavljuje

**JAVNI POZIV**

**za savjetovanje sa zainteresiranom javnošću** **o** **Nacrtu prijedloga odluke o porezima Općine Cestica**

Pozivamo sve zainteresirane na sudjelovanje u otvorenom savjetovanjupri donošenju Nacrta prijedloga odluke o porezima Općine Cestica.

Svrha savjetovanja je prikupljanje informacija o interesima, stavovima i prijedlozima zainteresirane javnosti kako bi se podigla razina razumijevanja i prihvaćanja novih akata i drugih dokumenata, ali i radi uočavanja slabosti i negativnih učinaka predloženog.

Predstavnicima zainteresirane javnosti, organizacijama civilnog društva, nevladinim, neprofitnim organizacijama, savjetovanje predstavlja priliku da svojim znanjem, iskustvom i stručnošću utječu na predloženi akt ili drugi dokument u ime skupina i interesa koje zastupaju.

Člankom 11. stavkom 1. Zakona o pravu na pristup informacijama („Narodne novine“ broj 25/13, 85/15, 69/22) propisano je da je jedinica lokalne samouprave dužna provoditi savjetovanje s javnošću pri donošenju općih akata kada se njima utječe na interese građana i pravnih osoba.

1. siječnja 2025. godine stupio je na snagu Zakon o izmjenama i dopuni Zakona o lokalnim porezima (NN 152/24). Navedenim izmjenama Zakona o lokalnim porezima, porez na kuće za odmor postaje porez na nekretnine. Propisane granice visine godišnjeg poreza na nekretnine su od 0,60 do 8,00 eura/m² korisne površine nekretnine. Predlaže se visina godišnjeg poreza na nekretnine u iznosu od 1,20 eura/m2 korisne površine odnosno ista vrijednost trenutnog poreza na kuće za odmor. Predstavnička tijela jedinica lokalne samouprave dužne su sa navedenim izmjenama i dopunom uskladiti svoje odluke o porezima. Sukladno odredbama važećeg Zakona o lokalnim porezima izrađen je nacrt prijedloga nove Odluke o porezima Općine Cestica.

 Stoga se ovim putem pozivaju svi predstavnici zainteresirane javnosti na sudjelovanje u procesu donošenja ovog akta na način da svoje prijedloge, mišljenja ili primjedbe uputite putem obrasca koji se nalazi u prilogu ovog Javnog poziva - e-poštom na opcina@desinic.hr.

Savjetovanje je otvoreno **do 24.02.2025. godine.**

PRILOZI:

- Nacrt prijedloga odluke o porezima Općine Cestica

- Obrazac savjetovanja sa zainteresiranom javnošću